Bartholomeos I av Konstantinopel

Bartholomos I (født Dimitrios Arkhondonis 29. februar 1940 på øya Imbros) er den 270. økumeniske patriark av Konstantinopel, 
og dermed primus inter pares innen den ortodokse kirke.

Han er tyrkisk statsborger, men tilhører den greske minoriteten i landet. Han fikk navnet Bartholomeos da han ble viet til diakon 13. august 1961. Han ble presteviet 19. oktober 1969. Fra 1974 har han inngått i den hellige synode. Han ble 22. oktober 1991 valgt til patriark av Konstantinopel, og tiltrådte 2. november. 

Som økumenisk patriark har han engasjert seg i gjenoppbyggingen av kirkene i den tidligere østblokken etter kommunismens fall i 1990. Han har videreført sine forgjengeres forsoningsdialog med den romersk-katolske kirke. Han fører også dialog med andre kristne, muslimske og jødiske grupper.

Patriarken har engasjert seg for miljøvern, og har derfor fått kallenavnet «den grønne patriarken». I 2002 var han i Norge for å motta Sofie-prisen for sitt miljøengasjement.

I 2008 ble Bartholomos tatt med i tidsskriftet Time sin liste over verdens 100 mest innflytelsesrike mennesker.

Referanser

Kilder 
 
 Biografi på hjemmesiden 
 Juryens begrunnelse for tildeling av Sofieprisen
 Time 100: Bartholomew I Rowan Williams om Bartholomos i forbindelse med Times liste.

Eksterne lenker 
 

Økumeniske patriarker
Tyrkiske biskoper
Personer fra Çanakkale
Fødsler i 1940
Mottakere av trosfrihetsprisen (Four Freedoms Award)